Rykker AaB ud af Superligaen? Det nordjyske hold har spillet i landets bedste række siden 1986, og udover Brøndby har kun AaB været i Superligaen i alle årene, siden den blev etableret i 1991. Men i denne sæson har AaB gennem hele sæsonen ligget i bunden af ligaen med risiko for at rykke ud af Superligaen. Hele dramaet bliver nu skildret i en ny dokumentarserie "Altid for AaB", som TV2 Nord står bag. Se traileren her: I Dokumentarserien om AaB, som får premiere 10. juni på tv2nord.dk og den 11. juni på TV2 Nord Salto, følger TV2 Nord dramaet på og udenfor banen tæt og fortæller historien om, hvorfor AaBs betyder, så meget for Nordjylland og nordjyderne, for trods dårlige resultater og modgang kommer fansene igen uge efter uge. TV2 Nord er med helt tæt på dramaet i klubben og på spillerne, der kæmper med både resultater og det mentale i en historisk krise for AaB. Og så går dokumentaren ikke mindst helt tæt på de inkarnerede fans, for hvem AaB overvelser er liv og død. Fans fortæller om kærligheden til klubben To af dem er Rune Mangor Jensen og Sylvia Berglund. De har fulgt klubben i mange år, og i "Altid for AaB" fortæller de om deres passion og kærlighed til klubben. - Det er en hobby og kærlighed og dedikation,  som betyder meget. Det er et frirum fra dagligdag at komme på stadion. Det er glæden ved sammenholdet man får på tribunen og euforien man får, når AaB scorer, fortæller Sylvia Berglund. AaB-profil: Nordjyderne er rykket sammen Om sæsonen med overlevelse for AaB og Altid for AaB dermed får en lykkelig slutning er endnu uvist. Der mangler i skrivende stund tre kampe i superligaen samt en pokalfinale torsdag i Parken mod FC København. Derfor mangler de sidste kapitler i fortællingen endnu, men AaB er for første gang siden september kravlet op over nedrykningsstregen, og torsdag vil op i mod 15.000 AaB-fans være på tribunerne i Parken til pokalfinalen. - Hele vejen i gennem har de (red. fansene) virkelig bakket op. De ved jo godt, hvad det betyder. Man kan godt mærke, at når det står slemt til, så rykker folk sammen. Det gør vi internt i klubben, og det gør fansene og folk i Nordjylland, Det kan vi mærke, siger Jakob Alhmann, som i "Altid for AaB" sammen med anfører Lucas Andersen fortæller om, hvordan de har tacklet AaBs historiske svære sæson. "Altid for AaB" sendes i 5 afsnit på TV2 Nord Salto fem søndage. Første afsnit kommer d. 11. juni kl. 19.45. Men du kan allerede streame første afsnit 10. juni fra klokken 6.

Referat:
Siden november har TV2 Nords journalister med deres kameraer fulgt AaBs superligahold og klubbens fans tæt for at skildre spillernes, ledelsens og fansenes fælles kamp for klubbens overlevelse i Superligaen.